Pengepungan Melaka (1568)

Pengepungan Melaka berlaku pada tahun 1568, apabila Sultan Aceh Alauddin menyerang kota Melaka yang diduduki oleh Portugis. Kota ini telah ditawan oleh Portugal sejak penaklukannya oleh Afonso de Albuquerque pada tahun 1511.Of fortresses and galleys Pierre-Yves Mandrin

Serangan ini terjadi ekoran pakatan Islam yang diatur oleh Empayar Uthmaniyyah yang cuba mengusir Portugis keluar dari Melaka dan pantai-pantai di India.By the sword and the cross Charles A. Truxillo p.59 Pihak Uthmaniyah telah menghantar jurumeriam ke Aceh tetapi dalam jumlah yang sedikit di sebabkan serangan yang sedang berlangsung pada masa yang sama ke atas Cyprus dan rusuhan yang meletus di Aden.

Tentera Sultan Aceh terdiri dari sebuah armada besar kapal dayung panjang jenis ghali, 15,000 tentera dan askar upahan Uthmaniyah."In 1568 Sultan Alaal-Din of Acheh assembled a huge fleet, with 15000 troops and Turkish mercenaries, and besieged Malacca. Aided by Johore, Dom Leonis Pereira drove off the siege, but Achinese attacks continued for many years." in Dictionary of Battles and Sieges by Tony Jaques  p.620

Kota Melaka berjaya dipertahankan oleh Dom Leonis Pereira, yang mana telah dibantu oleh Sultan Johor.

Serangan-serangan lain ke atas Melaka diteruskan oleh Aceh pada tahun-tahun selepasnya terutamanya pada tahun 1570.

Serangan ini telah melemahkan Empayar Portugal. Pada tahun 1570-an, Sultan Maluku telah berjaya mengusir keluar Portugis dari Pulau Rempah.

Nota

Kategori:Empayar Portugal
Kategori:Pengepungan melibatkan Portugal
Kategori:Sejarah Melaka
Kategori:Konflik pada 1568
Kategori:1568 di Melaka Portugis
Kategori:1568 di Empayar Usmaniyah